Dərzilər sinaqoqu

Dərzilər sinaqoqu və ya Tofre Beqadim sinaqoqu () — Türkiyə, İstanbulun Bəyoğlu ilçəsində yerləşən sinaqoqdur.( Qalata rayonunda, Özəl Avstriya Müqəddəs Jorj Hospitalın arxasında, Fələk küçəsində yerləşir. Əvvəlcə Aşkenazi icması üçün tikilmiş sinaqoq 1960-cı illərdə onların sayının azalması səbəbindən bağlanmışdı. Bir müddət istifadəsiz qalan sinaqoq 1998-ci ildə yenidən rəsm qalereyası kimi istifadəyə verilib.
 Tarixi 
XIX əsrin sonlarında Qalatada yaşayan Aşkenazi camaatı ibadət yeri üçün dövrün sultanı II Əbdülhəmidə müraciət etmişdilər.( 1893-cü ildə verilmiş fərmanla sinaqoqun tikintisinə icazə verildi; sinaqoqun tikintisinin maliyyələşdirilməsi yəhudi icmasının ianələri və Osmanlı Bankının krediti hesabına təmin edildi. Sinaqoq bir illik tikinti müddətindən sonra 8 sentyabr 1894-cü ildə açıldı.

1940-cı illərə qədər istifadə edilən sinaqoqda daha çox ticarətçilər və sənətkarlar qalırdılar. Lakin 1940-cı illərdən sonra sinaqoqun icması başqa sinaqoqlardan istifadə etməyə, ərazidən köçməyə başladı və sinaqoq 1964-cü ildə bağlanmalı oldu. Qalan az sayda camaatın, Yüksəkqaldırımdakı Avstriya sinaqoqu ilə birgə xidmət göstərməsi qərara alındı. Tərk edilmiş sinaqoq binasında yalnız icmanın inzibati ofisləri qaldı. 1960-cı illərə qədər tərk edilmiş sinaqoqun təsisçiləri varis qoymadan öldükləri üçün məhkəməyə verildi.

 Memarlığı 
İki bitişik binanın arasında yerləşən sinaqoqun ön fasadı Fələk küçəsinə, arxa fasadı isə Banker küçəsinə baxır. Əsas girişi Fələk küçəsindəndir. Binaya göstərişli üç pilləli qapıdan daxil olmaq olur. Binanın eksteryerində eklektik memarlıq xüsusiyyətlərini də görmək olar.()

 Həmçinin bax 
 İstanbuldakı sinaqoqların siyahısı
 Türkiyədə yəhudilərin tarixi

 Qalereya 

 İstinadlar 

 Xarici keçidlər 
 Sinagogun sanat galerisine dönüştürülmesi ile ilgili yazı

Kateqoriya:Türkiyə sinaqoqları